*proiect*

**GUVERNUL REPUBLICII MOLDOVA**

H o t ă r î r e nr. \_\_\_\_\_\_

din \_\_\_\_\_\_\_\_\_\_\_\_\_\_\_\_\_\_\_\_\_2016

Chişinău

**cu privire la modificarea Instrucțiunii privind modul de eliberare**

**a certificatului de concediu medical, aprobat prin Hotărîrea**

**Guvernului nr. 469 din 24 mai 2005**

În temeiul alin.(2) art.22 al Legii ocrotirii sănătăţii nr.411-XII din 28 martie 1995 (Monitorul Oficial al Republicii Moldova, 1995, nr.34, art.373), art.8 al [Legii nr.289-XV din 22 iulie 2004](lex:LPLP20040722289) privind indemnizaţiile pentru incapacitate temporară de muncă şi alte prestaţii de asigurări sociale (Monitorul Oficial al Republicii Moldova, 2004, nr.168-170, art.773), Guvernul

HOTĂRĂŞTE:

Instrucţiunea privind modul de eliberare a certificatului de concediu medical, aprobată prin Hotărîrea Guvernului nr. 469 din 24 mai 2005 (Monitorul Oficial al Republicii Moldova, 2005, nr.77-79, art.529), cu modificările şi completările ulterioare, se modifică după cum urmează:

1. La pct. 10:
2. în alineatul doi cuvintele „După expirarea a 120 zile calendaristice” se substituie cu cuvintele „La a 120-a zi calendaristică”;
3. alineatul trei se modifică și va avea următorul cuprins:

„Începând cu a 120-a zi calendaristică de incapacitate temporară de muncă, concediul medical se prelungeşte în temeiul avizului Consiliului pentru Determinarea Dizabilităţii şi Capacităţii de Muncă pe un termen de cel mul 60 zile calendaristice, indiferent dacă concediul medical a fost acordat primar sau în continuare”;

1. în alineatul patru cuvintele „După expirarea a 180 zile calendaristice” se substituie cu cuvintele „La a 180-a zi calendaristică”;
2. în alineatul șase cuvintele „după expirarea a 180 zile calendaristice” se substituie cu cuvintele „la a 180-a zi calendaristică pentru cel mult 185 zile calendaristice, în funcţie de evoluţia cazului şi de rezultatele acţiunilor de recuperare.”.
3. La pct. 25 cifrele „16” se substituie cu cifrele „18”.
4. La pct. 26, alineatul doi în final se completează cu o propoziție nouă cu următorul cuprins:

„În astfel de cazuri, după semnarea de către persoana asigurată a consimţământului informat, pe certificatul de concediu medical se va efectua notificarea: „toată perioada”, confirmată prin ştampila instituţiei”.

1. La punctele 29 și 30 cifrele „16” se substituie cu cifrele „18”.
2. La pct. 42:
3. alineatul doi:

a) după cuvântul „complicate” se completează cu cuvintele „inclusiv în cazul nașterilor premature în termen de 30-37 săptămâni de gestație”;

b) după cuvântul „eliberat” se completează cu cuvintele „de către medicul de familie”;

1. după alineatul patru se completează cu un alineat nou cu următorul cuprins:

„În cazul sarcinii cu doi şi mai mulţi feţi un alt certificat pentru concediu de maternitate suplimentar pentru 14 zile calendaristice nu se eliberează.”;

1. în alineatul cinci cuvintele „sau 182 zile pentru sarcina cu 3 şi mai mult.” se substituie cu cuvintele: ”, iar în cazul sarcinii cu 3 şi mai mulţi feţi, se va indica data când a fost constatat termenul de 24 săptămâni de sarcină, de la care se vor calcula 182 zile calendaristice.”
2. La pct. 44, în propoziţia a doua:
3. după cuvintele „se eliberează” se completează cu cuvintele „din data naşterii copilului”;
4. în final se completează cu cuvintele „(în cazul nașterii cu unu sau doi feți - pe o perioadă de 140 zile calendaristice, în cazul nașterii a trei și mai mulți feți - pe o perioadă de 182 zile calendaristice)”.
5. La pct. 45:
6. după cuvintele „suportat naşteri”, se completează cu cuvântul „monofetale”;
7. după cuvântul „complicații”, cuvintele „sau naşteri multipare” se exclud;
8. după cuvintele „nașterii complicate” cuvintele „sau multipare” se exclud.
9. La pct. 55, cuvântul „ştampilă.” se substituie cu cuvintele „ştampila instituţiei medico-sanitare.”.

**PRIM-MINISTRU                                   Pavel Filip**

**Contrasemnează:  
     
   Ministrul Sănătăţii Ruxanda Glavan**

**Ministrul Muncii, Protecției Sociale și Familiei Stela Grigoraș**